Tervehdys ja tervetuloa mukaan -
Anna sanan sytyttää -ohjelmaan. Olen Ville Männistö.
Uskon, että näiden ohjelmien kautta Jumala avaa Sanaansa meille.
Tervetuloa mukaan. Olemme puhuneet tässä ohjelmasarjassa ylistyksestä.
Ylistyksellä ja kiitoksella on suuri osa meidän elämää.
Ylistys ja kiitos ovat avainasemassa, kun astumme Jumalan läsnäoloon.
Kiitos avaa meille oven ja ylistys vie meitä eteenpäin kohtaamispaikkaan, -
jossa voimme kohdata kaiken luojan, elävä Jumala.
Hänen läsnäolonsa jokapäiväisessä elämässämme on mahdollista, -
rakkaat ystävät. Emme halua elää elämää, -
jossa muistamme Jumalaa vain silloin tällöin.
Uskon, että Jumala haluaa olla Pyhän Henkensä kautta läsnä -
meidän jokapäiväisessä elämässä.
Arjen keskellä, missä olemme, Jumala voi ilmestyä.
Kaikkien vaikeuksien ja haasteiden keskellä Jumala voi puhua.
Avata meille sanaansa ja ilmestyä meille.
Ajatelkaa, Jumala on kaikkialla läsnäoleva.
Hän on siis joka paikassa juuri tällä hetkellä, aina.
Hän on kaikkialla läsnäoleva.
Se ei tarkoita sitä, että hänen kirkkautensa -
tai läsnäolonsa ilmestyisi jokaisessa paikassa.
Jumala toki haluaa sitä, ilmaista itseään aina ja jatkuvasti meille.
Mutta meidän on muistettava se, että Jumala on läsnäoleva.
Meidän on huomioitava se, että meillä on ne avaimet siihen, -
jotta voimme tuoda Jumalan läsnäolon meidän eri tilanteisiin.
Olemme Jumalan valtakunnan edustajia, missä ikinä kuljemme.
Voimme tuoda Jumalan läsnäolo pimeisiin asioihin ja paikkoihin.
Olemme puhuneet siitä, miten ylistys on myös meidän hengellinen ase.
Raamattu puhuu monenlaisista hengellisistä aseista.
Taistelumme ei ole ihmisiä vastaan, vaan sielunvihollista, -
saatanaa vastaan ja niitä henkimaailmoja vastaan.
Sitä varten Jumala on antanut erilaisia aseita meille.
Meillä on hengellinen sotavarustus, jota emme ole käsitelleet.
Meillä on rukous, Jumalan sana ja ylistys.
Ylistys elämässämme muokkaa meitä siten, -
että voimme vastaanottaa niitä vihollisen nuolia oikealla tavalla.
Ylistys rakentaa sellaisen suojamuurin elämämme ympärille.
Ylistys ei ole mitä teemme, vaan jotakin mitä olemme.
Ylistyksen ydin on paljon syvemmällä elämässämme, -
suhteessamme Jumalan kanssa. Ja miten ilmaisemme meidän iloa -
ja rakkautta elävää Jumalaa kohtaan.
Nyt kun ylistys saa elää elämässämme syvemmällä tasolla, -
se muuttaa sen, mihin keskitymme.
Ylistys auttaa meitä keskittymään oikeisiin asioihin, -
jumalallisiin asioihin.
Toisena asiana puhuimme, että ylistys muuttaa olosuhteita.
Jumalan Sana on muuttumaton.
Se on se vertailupiste, johon vertaamme elämämme.
Olosuhteemme on muutettavissa.
Jumalan avulla voimme muuttaa kaikkia tilanteita, missä olemme.
Eikö olekin mahtava uutinen meille.
Ajatelkaa, Jumalan avulla voimme muuttaa olosuhteita.
Haluaisin tässä jaksossa puhua kolmannesta näkökulmasta, -
kun ylistys on aseenamme. Ylistys muuttaa vihollisen asemaa.
Niin kuin sanoin aiemmin, me olemme Jumalan valtakunnan edustajia.
Se on meille etuoikeus, mutta myös velvollisuus.
Jumala haluaa, että tuomme Hänen valtakuntaansa tähän maailmaan.
Tapahtukoon maan päällä niin kuin taivaissa.
Me olemme se Kristusruumis tässä maailmassa.
Jumala toimii meidän kauttamme.
Siis Jumala toimii kauttamme.
Aika usein rukouksissa ja elämässä toivomme, rukoilemme: -
Jumala toimi ja tee jotakin.
Unohdamme, että Jumala tekee ja hän käyttää myös meitä.
Hän toteuttaa tahtoaan meidän ihmisten kautta.
Siksi meidän on ymmärrettävä vastuu, mikä meillä on -
Jumalan ruumiina tässä maailmassa, Hänen käsinään ja jalkoinaan.
Kun Jumala johdattaa meitä, -
avaamme silmiä Jumalan näkökulmaan.
Alamme nähdä tässä maailmassa erilaisia asioita ja tarpeita, -
joihin Jumala haluaa meidän puuttuvan ja toimivan.
Mitä enemmän elämme ylistyksen maailmassa, Jumalan läsnäolossa, -
mitä enemmän Jumalan mahdollisuu- det ja ulottuvuudet avautuvat meille, -
sitä enemmän näemme, miten toimia tässä maailmassa kaiken keskellä.
Jumala haluaa vastata maailman tarpeisiin sinun ja minun kautta.
Meidän tehtävä tässä maailmassa on olla se rukousvastaus ihmisille.
Koko maailma rukoilee Jumalan puoleen.
Monet ihmiset rukoilee siinäkin kaupungissa, missä sinä asut.
Ajattele, siellä voi olla satoja ihmisiä, jotka huokailevat -
Jumalan puoleen: "Herra auta minua tässä asiassa, niin ja näin."
Jumala haluaa, että olemme vastaus tämän maailman ongelmiin.
Se on se, mitä Jumala tahtoo. Mitä enemmän sitä teemme, -
sitä enemmän muutamme vihollisen asemaa.
Kun olemme tässä maailmassa, -
on tärkeä ymmärtää, että olemme Kristusruumis yhdessä.
Silloin ylistys on jotakin, mikä on osa elämäämme yhdessä.
Kun tulemme yhteen tilaisuuksissa, seurakunnissa tai kirkoissa, -
niin tulemme yhteen Kristusruumiin kanssa.
Se on myös paikka, milloin ylistämme Jumalaa yhdessä.
Helposti jäämme ongelmiemme kanssa yksin.
Jumala ei halua, että olemme ongelmiemme kanssa yksin.
Tarvitsemme toisiamme. Minä tarvitsen sinua ja sinä minua.
Kukaan ei ole samaan aikaan halleluja kukkulalla.
Kun toinen on maassa, niin toinen nostaa, ja päinvastoin.
Tarvitsemme toisiamme. Siksi Jumala haluaa, -
että meillä on seurakuntayhteys. Yhteys toistemme kanssa, -
veljien ja siskojen kanssa. Voimme jakaa elämäämme, -
ajatuksiamme ja maailmaamme toisillemme.
Hakea tukea ja apua toisiltamme, mitä milloinkin tarvitsemme.
Joskus on vaikeaa.
Jos olemme yksin asioiden kanssa, nostamme katseemme Kristukseen.
Tarvitsemme jotakuta toista nostamaan päämme, -
kun on vaikea ylistää. Siksi myös yhteisöllinen ylistys on tärkeää.
Ps. 22:4, jonka olemme lukeneet muutaman kerran, -
koska se on niin kaunis: -
"Kuitenkin sinä olet Pyhä, sinä asut Israelin ylistyslaulujen keskellä."
Jumala asuu ylistyslaulujen keskellä.
Siellä, missä on ylistystä, siellä on Jumala, Hänen läsnäolo ja Henki.
Hän on meidän keskellämme.
Haluan tässä nyt nostaa kaksi asiaa.
Ensinnäkin, siinä puhuttiin ylistyslaulujen, -
ei puhuttu yhdestä laulusta vaan monikossa.
On siis monenlaisia ylistyslauluja. On monenlaista laulua.
Ei ole vain yhtä ainutta oikeaa tapaa, joka on pyhin ja paras.
Ei. On monenlaista laulua.
Jumala haluaa, koska Hän on henkilökohtainen Jumala, -
että löydämme oman tavan ilmaista.
Olemme kuitenkin aika paljon kiinni meidän kulttuurissa, -
seurakunta taustassa ja miten olemme tottuneet asiat tekemään.
Se on erittäin hyvä, ei siinä mitään. Pidetään ne tavat ja tottumukset.
Lauletaan ja tullaan Jumalan eteen, niin kuin olemme tottuneet.
Kaiken keskellä on muistettava, ettei tämä ole ainut oikea tapa.
Meidän täytyy hyväksyä muitakin tapoja ja uskoa siihen, -
että Jumala on paljon suurempi kuin yksikään ilmaisutapa.
Kaiken keskellä voimme ylistää Jumalaa.
Minun on pystyttävä menemään äärikarismaattiseen seurakuntaan -
ja ylistää Jumalaa. Minun on pystyttävä menemään -
mihin tahansa kirkkoon tai seurakuntaan -
ja ylistää Jumalaa aivan samalla tavalla.
Koska se ylistys nousee minun sydämestä ensisijaisesti.
Kun tulemme yhteen, olimme missä seurakunnassa tahansa, -
se on kollektiivinen ylistys, mitä teemme.
Tämä Raamatun paikka sanoi: "Sinä asut Israelin kansan keskellä, -
Israelin ylistyslaulujen keskellä."
Ensinnäkin, ei puhuttu yhdestä laulusta vaan monista lauluista, -
ja sitten puhutaan Israelista, kokonaisen kansan kokemuksesta.
Koko Israelin kansa ylistää Jumalaa.
Meidän asiayhteydessä tänään se puhuu seurakunnasta.
Eli siis koko seurakunta ylistää Jumalaa yhdessä.
Kun teemme tätä, Jumala asuu meidän ylistyksen keskellä.
Jos Jumala on siellä ja Hänen läsnäolonsa, -
niin Hän voi auttaa meitä nostamaan katseemme Kristukseen, -
ja nostaa meidät ylös kuopasta.
Jos Jumala asuu ylistyksemme keskellä, -
vihollinen ei voi asua siellä.
Tällä tavalla ylistys muuttaa sitä vihollisen asemaa.
Työntää sitä vihollisen vaikutusvaltaa kauemmaksi -
ja pois meidän luota. Ylistys muuttaa sitä.
Tämä on jotakin sellaista, jossa meidän on oltava tarkkoja.
Koska 1. Piet. 5:8 sanoo: -
"Pitäkää mielenne valppaana ja valvokaa.
Teidän vastustajanne Saatana kulkee ympäriinsä kuin ärjyvä leijona -
ja etsii, kenet voisi niellä." (-92)
"Pitäkää mielenne valppaina ja valvokaa."
Meidän täytyy valvoa mieltämme ja olla valppaina.
Joskus tarvitsemme ystäviemme tukea tässä ja toisia ihmisiä, -
jotka voivat puuttua tilanteisiin.
Olen ollut naimisissa 23 vuotta ja joskus huomaan vaimossani sen, -
että hetkinen, nyt tulee lauseita, jotka eivät kuulosta Jumalalta tulleilta.
Tai ajatuksia, ajatusmalleja, -
jotka ovat muista vaikutteista kuin Jumalan Sanan alaista.
Samoin minun kautta. Vaimo usein huomauttaa: -
"Ville, tämä ei ole nyt oikein. Sinä reagoit väärin.
Tämä on lihasta eikä Jumalasta. Tämä ei toimi oikein, ajatusmalli on väärä."
Silloin huomaan säpsähtäen: "Hetkinen, sinä olet oikeassa.
Auta minua ja rukoillaan yhdessä, tehdään asialle jotakin."
On pidettävä mielemme valppaina ja valvoa, -
koska saatana kiertää ympäriinsä ja etsii kenet voisi niellä.
Tässä sanotaan, että se etsii kenet se voisi niellä.
Eli vihollinen ei automaattisesti pysty nielemään meitä.
Me kuulumme Jumalalle.
Jos Jeesus on meidän Herra, niin silloin Jumala omistaa meidät.
Olemme hänen lapsiaan.
Hänen auktoriteettinsa ja valtansa on elämämme yllä.
Eli sielunvihollinen etsii ympäriinsä, kenet voisi niellä.
Mutta hän ei automaattisesti voi niellä meitä.
Rakas ystävä, haluan sanoa, kun olen kohdannut niin monia ihmisiä, -
jotka ovat peloissaan ja pelkäävät sielunvihollista.
Totta, meillä täytyy olla oikeanlainen pelko.
Pelko on väärä sana. Mutta meidän on oltava valppaita niin kuin Sana sanoo.
Täytyy valvoa, miten sielunvihollinen vaikuttaa elämässämme.
Minkä elämänosa-alueen kautta vihollisen nuolet pääsee sisälle.
Meidän on oltava tarkkoja vihollisen suhteen, mutta ei tarvitse pelätä.
Vihollinen hyökkää päällemme vain kahdella tavalla.
Pelolla ja valheella.
Hänellä ei ole muita aseita meitä vastaan, koska olemme Jumalan omia.
Meillä on auktoriteetti Jeesuksessa Kristuksessa.
Jeesuksen nimi, joka on kaikkia nimiä korkeampi, kuuluu meille.
Meidän nimi. Meillä on oikeus Hänen nimeen.
Uuden liiton kautta voimme sanoa: -
"Jeesuksen nimessä väisty." Ja saatanan on väistyttävä.
Eli automaattisesti vihollinen ei voi tehdä meille mitään, -
rakkaat ystävät.
Hän etsii, pyörii ja hyörii ympäri kuin karjuva ärjyvä leijona.
Etsien kenet hän voisi niellä.
Millä tavalla vihollinen pääsee vaikuttamaan elämäämme?
Rakkaat ystävät, ainoastaan jos me sallimme sen.
Jos sallimme vihollisen vaikutusvallan elämässämme, -
hän tulee ihan varmasti, aivan varmasti.
Sielunvihollinen, saatana etsii yhteistyökumppaneita.
Hän kiertää ja etsii, kuka avaa oven hänelle.
Kuka sanoo: "Okei tule sisälle."
Mikä on se, mikä avaa oven? Se voi olla meidän pettymykset, -
haavat, masennukset, synti ja erilaiset asiat elämässämme.
Asiat, jotka eivät ole Jumalasta, ovat niitä oven avaajia, -
jolloin vihollinen voi tulla sisään sanoen: "Kiitti, tulen sisään."
Hän tulee ja vaikuttaa elämässämme.
Se ei ole automaatio vaan me teemme yhteistyötä sen kanssa.
On tärkeää huomata elämässämme ne osa-alueet, ajatusmallit -
ja rakenteet, jotka avaa ovea viholliselle elämässämme.
Meidän täytyy oppia sulkemaan niitä.
Niin kuin aiemmin olemme puhuneet, -
kun ylistämme Isää hengessä ja totuudessa, -
se totuus paljastaa meidät.
Me ylistämme Jumalaa niin kuin Raamattu sanoo hänestä.
Mutta kun teemme sitä, se paljastaa meille sen, mitä me olemme.
Siinä totuuden keskellä alamme nähdä, -
mitä ovia on auki elämässämme vihollisen vaikutusvallalle.
Mistä raosta saatana pääsee sisälle.
Siinä, rakkaat ystävät, on oltava tarkkoja ja alkaa sulkea niitä ovia.
Synti elämässämme on kuin roskakori, joka vetää puoleensa -
kaikenlaisia ötököitä ja rottia.
Synti elämässämme on kuin roskakori, -
joka vetää puoleensa saatanan ja demonien vaikutusta elämässämme.
Jumala haluaa, että puhdistamme roskakorimme, -
elämämme ja syntimme.
Joskus, jos meillä on ongelma vaikka vihan kanssa, -
sanomme helposti: "Tuska se on taas se saatana minussa, joka ärjyy."
Rakkaat ystävät, sielunvihollinen ei ärjy meidän kautta vaan minä.
Sielunvihollinen ei ole se, joka lankeaa syntiin elämässäni.
Minä lankean syntiin elämässäni.
Toki sielunvihollinen auttaa minua parhaalla mahdollisella tavalla, -
että minun synti ja virheet oikein ylikorostuisivat.
Kyllä saatana mahdollisimman hyvin auttaa, että menee tosi pieleen.
Mutta minä olen se, joka lankean joka kerta.
Saatana voi houkutella minua, avata oven minulle.
Mutta minä olen se, joka omatahtoisesti, -
oman päätöksen kautta astun sisään joka kerta.
Rakkaat ystävät, kukaan ei lankea syntiin vahingossa.
Kukaan ei lankea syntiin vahingossa. Se on oma valintamme, valitettavasti.
Toki, kun elämässä sattuu ja tapahtuu, asioita tapahtuu myös helpommin.
Jos omatuntomme kylmetetään, -
emmekä ole herkkiä Jumalan äänelle, -
silloin on helpompi myös langeta synteihin.
Silti se on joka kerta minä itse, joka sen teen.
Joten rakkaat ystävät, meidän täytyy olla tässä tarkkoja.
Antakoon ylistyksen ilmapiirin ilmaista sitä, mitä tässä tapahtuu.
Kuitenkin uskotaan, että Jumala voi meitä auttaa. Niinkuin voikin.
Hänelle kaikki on mahdollista. Emme siis saa antaa periksi.
Mitä me siis teemme?
Olemme puhuneet, että Ps. 149:6 sanoo: -
"Heidän suustaan kuulukoon Jumalan ylistys, -
ja heidän kädessään olkoon kaksiteräinen miekka..."
Tämä on ylistyksemme ase.
Suussamme on ylistystä ja kädessämme on miekka, -
hengen miekka, joka on Jumalan sana.
Nämä yhdessä on ase meille, jotta voimme taistella vihollista vastaan.
Mitä sitten teemme tällä suun tunnustuksella ja miekalla?
Se jatkuu näin, Ps. 149:8-9: -
"He panevat kahleisiin niiden kuninkaat -
ja lyövät rautoihin mahtimiehet.
He panevat täytäntöön tuomion, jonka Herra on laissaan säätänyt.
Tämä on Herran palvelijoiden kunniatehtävä." (-92)
Siis kunniatehtävä panna kahleisiin kuninkaat, -
lyödä rautoihin mahtimiehet, -
panna täytäntöön tuomio, jonka Jumala on säätänyt.
Okei, tämä oli Vanhassa testamentissa, -
mutta nyt, kun ollaan uudessa liitossa ja Uudessa testamentissa, -
emme taistele enää ihmisiä vastaan vaan niitä henkimaailmoja vastaan.
Tämä on sama ajatus ja voima, sama kunniatehtävä -
panna kuninkaat kahleisiin ja lyödä rautoihin mahtimiehet.
Kaikki ne henkimaailman valtiaat ja kuninkaat.
Saatanan ja demonisen maailman valtiaat.
Meillä on voima ja valta, se on kunniatehtävämme -
panna heidät kahleisiin. Se on se, mihin Jumala kutsuu meitä.
Vaikka saatana käyttää ihmisiä toisiaan vastaan, -
ihmiset eivät ole se ongelma, vaan se henkimaailma, -
hengellinen vaikutus ihmisten takana. Se on meidän ymmärrettävä.
Rakkaat ystävät, Jumala haluaa pelastaa koko maailman.
Jumala haluaa pelastaa kaikki ihmiset.
Helvetti on olemassa ja on todellinen, -
mutta sitä ei alun perin luotu ihmisiä varten.
Helvetti on luotu saatanaa ja demoneja varten, -
jotka kapinoi Jumalaa vastaan. Sitä varten on helvetti luotu.
Toki ihmiset, jotka eivät usko Jumalaan ja valitsevat kävellä Jumalasta pois, -
kääntää Hänelle selän, toki he sinne myös joutuvat.
Mutta Jumalan lähtökohtainen ajatus on, että kaikki pelastuu.
Ettei yksikään ihminen joudu kadotukseen, vaan voi löytää -
henkilökohtaisen suhteen Jumalan kanssa, tulla Hänen luokse.
Se on meidän tehtävä.
Kun työnnämme vihollisen vaikutusvaltaa pois elämästämme, -
samalla teemme sitä myös muiden ihmisten elämässä.
Se on meidän tehtävä, olla se vastaus, hengellinen vastaus -
tässä maailmassa. Julistaa Jumalan evankeliumia ja hyviä töitä -
sekä tekoja, joita Jumala on tehnyt ihmisten puolesta.
Se on meidän tehtävä. Tehdä siis tyhjäksi, -
tyhjäksi paholaisen teot.
Koska paholainen sitoo ihmisiä, manipuloi ihmisiä, -
pettää ja sokaisee ihmisiä.
Sielunvihollinen haluaa ihmisten olevan täynnä vihaa, katkeruutta, -
pettymystä, sortoa ja väkivaltaa.
Ja meidän taistelu on tuoda Jumalan valtakunta, läsnäolo -
näiden ihmisten keskelle tässä maailmassa.
Olla vastaus, rakkaat ystävät, niille hengellisille tarpeille.
Fyysisille, emotionaalisille ja sosiaalisille tarpeille, mitä on.
Rakkaat ystävät, meillä on avaimet vapauteen.
Jumalalta saadut avaimet, jotka voivat ratkaista ihmisten ongelmia.
Me olemme rukousvastaus ihmisille. Se on meidän kutsumme. Halleluja.
Tehdä siis tyhjäksi paholaisen teot, tehdä, mitä Jeesus teki.
Se on meidän kutsu. No, mitä hän sitten teki?
1. Joh. 3:8 sanoo: -
"Joka tekee syntiä, on Paholaisesta, -
sillä Paholainen on tehnyt syntiä alusta asti.
Juuri sitä varten Jumalan Poika tuli maailmaan, -
että hän tekisi tyhjäksi Paholaisen teot." (-92)
Siksi Jeesus tuli, että hän tekisi tyhjäksi paholaisen teot.
Mitä paholainen tekee? Tappaa, tuhoaa ja varastaa.
Se ei muuta tee, kuin tappaa, tuhoaa ja varastaa.
Paholainen haluaa tuhota ja tappaa sinut ja minut.
Paholainen haluaa tehdä kaikkensa, jotta sinun ja minun elämä -
olisi täysin pirstaleina, murskattuna ja tuhottuna.
Se haluaisi kiduttaa sinut ja minut kuolemaan, jos vaan pystyisi.
Paholaisella ei ole mitään hyvää, ei mitään hyvää meille.
Ja nämä teot Jeesus tuli tuhoamaan.
Sitten Joh. 14:12: "Totisesti, totisesti: joka uskoo minuun, -
on tekevä sellaisia tekoja kuin minä teen, ja vielä suurempiakin.
Minä menen Isän luo,"
Eli Jeesus tuli tähän maailmaan tekemään tyhjäksi paholaisen teot.
Nyt Jeesus sanoo itse: "Joka uskoo minuun, -
on tekevä sellaisia tekoja kuin minä teen..."
No, mitä teemme, mitkä on ne teot, mitä Jeesus teki?
Paholainen haluaa tappaa ja tuhota.
Kun näemme sairaan ihmisen, rukoilemme ja Jumala voi parantaa.
Missä on sidottu, kahlittu ihminen,-
me julistamme Jumalan vapautusta ja ihminen vapautuu.
Missä näemme sortoa, tuomme sinne valoa.
Missä on pimeyttä, laitamme kynttilän päälle ja -
olemme valona maailman keskellä.
Kaikkeen pahaan, mitä paholainen tekee maailmassa, -
me olemme Jeesuksessa Kristuksessa vastaus tämän maailman keskellä.
Rakkaat ystävät, ylistys, Jumalan läsnäolo meidän elämässä -
muuttaa vihollisen asemaa, kun julistamme Jumalan evankeliumia.
Ja sitä, että hänen valtakuntansa on tullut lähelle.
Hänen valtakuntansa on jo täällä.
Hänen läheisyytensä ja läsnäolonsa on täällä meidän kautta, -
koska ylistämme elävää Jumalaa ja sitä kuka hän on tässä hetkessä.
Juuri nyt siellä, missä olet kotona katsomassa tätä ohjelmaa.
Vastaanota Jumalan siunaus ja Hänen läsnäolonsa juuri nyt.
Halleluja ja aamen. Jumala teitä siunatkoon.
Tervehdys kaikki rakkaat ystävät Suomessa.
Jumalan Sanassa on voima sytyttää ja innoittaa.
Jos tämä ohjelma on ollut siunaukseksi, -
voit tukea sitä taloudellisesti.
Ilman tukeanne TV7:n työ ei olisi mahdollista.
Suuri kiitos ja Jumalan siunausta.
Tekstitys: Minna Abreu